CELEX: 62019CA0707
Language: fi
Date: 2021-05-20 00:00:00
Title: Asia C-707/19: Unionin tuomioistuimen tuomio (viides jaosto) 20.5.2021 (ennakkoratkaisupyyntö, jonka on esittänyt Sąd Rejonowy dla Łodzi – Puola) – K.S. v. A.B. (Ennakkoratkaisupyyntö – Moottoriajoneuvojen käyttöön liittyvän vastuun varalta otettava vakuutus – Direktiivi 2009/103/EY – 3 artikla – Velvollisuus kattaa omaisuusvahingot – Laajuus – Jäsenvaltion lainsäädäntö, jossa rajataan vahingoittuneen ajoneuvon hinauskustannusten kattamista koskeva velvollisuus kyseisen jäsenvaltion alueella aiheutuneisiin kustannuksiin ja pysäköintikustannusten kattamista koskeva velvollisuus sellaisiin pysäköintikustannuksiin, jotka ovat tarpeen rikostutkinnan tai muun syyn perusteella)

12.7.2021   
            
            
               FI
            
            
               Euroopan unionin virallinen lehti
            
            
               C 278/7
            
         
      Unionin tuomioistuimen tuomio (viides jaosto) 20.5.2021 (ennakkoratkaisupyyntö, jonka on esittänyt Sąd Rejonowy dla Łodzi – Puola) – K.S. v. A.B.
      (Asia C-707/19) (1)
      
      (Ennakkoratkaisupyyntö - Moottoriajoneuvojen käyttöön liittyvän vastuun varalta otettava vakuutus - Direktiivi 2009/103/EY - 3 artikla - Velvollisuus kattaa omaisuusvahingot - Laajuus - Jäsenvaltion lainsäädäntö, jossa rajataan vahingoittuneen ajoneuvon hinauskustannusten kattamista koskeva velvollisuus kyseisen jäsenvaltion alueella aiheutuneisiin kustannuksiin ja pysäköintikustannusten kattamista koskeva velvollisuus sellaisiin pysäköintikustannuksiin, jotka ovat tarpeen rikostutkinnan tai muun syyn perusteella)
      (2021/C 278/08)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Sąd Rejonowy dla Łodzi
      
         Pääasian asianosaiset
      
      
         Kantaja: K.S.
      
         Vastaaja: A.B.
      
         Tuomiolauselma
      
      Moottoriajoneuvojen käyttöön liittyvän vastuun varalta otettavasta vakuutuksesta ja vakuuttamisvelvollisuuden voimaansaattamisesta 16.9.2009 annetun Euroopan parlamentin ja neuvoston direktiivin 2009/103/EY 3 artiklaa on tulkittava siten, että se
      
                  —
               
               
                  on esteenä jäsenvaltion säännökselle, jonka mukaan moottoriajoneuvojen käyttöön liittyvän vastuun varalta otettavan pakollisen vakuutuksen on välttämättä katettava vahingoittuneen ajoneuvon hinauskustannuksista muodostuvat vahingot ainoastaan siltä osin kuin hinaaminen tapahtuu kyseisen jäsenvaltion alueella. Tämä toteamus ei vaikuta mainitun jäsenvaltion oikeuteen rajoittaa hinauskustannusten korvaamista omaan alueeseensa perustuvia kriteerejä käyttämättä, ja
               
            
                  —
               
               
                  ei ole esteenä jäsenvaltion säännökselle, jonka mukaan kyseisen vakuutuksen on välttämättä katettava vahingoittuneen ajoneuvon pysäköintikustannuksista muodostuva vahinko ainoastaan siinä tapauksessa, että pysäköinti on tarpeen rikosoikeudellisen menettelyn tutkinnan yhteydessä tai muusta syystä, kunhan vakuutusturvan rajoitusta sovelletaan ilman vahingoittuneen ajoneuvon omistajan tai haltijan asuinjäsenvaltioon perustuvaa erilaista kohtelua.
               
            
         (1)  EUVL C 27, 27.1.2020.